Diari Oficial de la Generalitat Valenciana


Sumari del DOGV 2142, del 11-11-1993 (1993/829736)

RESOLUCIÓ de 10 de setembre de 1993, del Secretari General de la Conselleria de Cultura, per la qual s'acorda la classificació i la inscripció en el registre de fundacions culturals privades de la Generalitat Valenciana de la Fundació Escola de Formació Vicent Redolat.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2142

Data del DOGV
:   11-11-1993

Secció del DOGV
:   ALTRES DISPOSICIONS

Número del document
:   1993/829736


Data del document
:   10-09-1993

Organisme emissor
:   Conselleria de Cultura

Tipus de document
:   Resolució

Resolució de 10 de setembre de 1993, del Secretari General de la Conselleria de Cultura, per la qual s'acorda la classificació i la inscripció en el registre de fundacions culturals privades de la Generalitat Valenciana, de la Fundació Escola de Formació Vicent Redolat.  
Vist l'expedient incoat a instància de la Sra. Cristina Moreno Fernández, com a vice-presidenta de la Fundació Escola de Formació Vicent Redolat.  
Fets  
Primer. El Sr. Rafael Recuenco Montero, en nom i representació de la Unión General de Trabajadores, va manifestar expressament la voluntat de constituir una fundació cultural privada amb la denominació de Fundació Escola de Formació Vicent Redolat, segons consta en escriptura pública de constitució d'aquesta entitat, autoritzada pel notari de València, Sr. Joaquín Borrell García, amb data 3 de setembre de 1993, amb número 2.415 de protocol.  
Segon. La finalitat de la fundació segons els seus estatuts és:  
a) L'establiment i el desplegament de plans i programes d'orientació, formació i estudis.  
b) L'organització, gestió i administració de cursos, seminaris, jornades, encontres, col·loquis i altres activitats relacionades amb la formació.  
c) L'estudi i el desplegament de plans i programes de formació sindical i social.  
d) La investigació, l'estudi, la publicació i la difusió dels treballs realitzats per la mateixa fundació o per les persones físiques o jurídiques alienes a aquesta que s'estimen d'interès per a l'acompliment dels fins fundacionals.  
e) L'orientació i la capacitació dels treballadors a les noves tecnologies i a les professions noves.  
f) L'actualització i el perfeccionament dels treballadors per a l'exercici dels seus llocs de treball.  
g) La llista amb les institucions d'àmbit nacional, internacional o estrangeres que realitzen funcions semblants, i també la realització de traduccions i informes quan això es considerarà necessari o convenient.  
h) En general, la realització d'aquelles activitats que estiguen relacionades directament amb les anteriors o calguen per a la consecució dels fins expressats.  
Tercer. Els beneficiaris seran totes les persones- físiques i jurídiques que es troben dins l'àmbit d'aplicació dels seus fins i objectius.  
Quart. La dotació inicial de la fundació, segons consta en, la clàusula 2ª de la carta fundacional és de dos milions de pessetes (2.000.000 PTA) dipositades en la Caja de Ahorros del Mediterráneo, oficina Russafa, de València.  
Cinquè. El govern de la fundació, de conformitat amb la clàusula 3ª, estarà a càrrec d'un patronat, integrat per les persones següents i en els càrrecs que així mateix es designen:  
- President: Sr. Rafael Recuenco Montero.  
- Vice-presidenta, Sra. Cristina Moreno Fernández.  
- Secretari: Sr. José Fons Torres.  
- Vocals: Sr. Baltasar Ortiz Gutierrez; Sr. Javier Mendoza Bravo; Sr. Gustavo Gardey Cardona; Sr. Vicente Mira Franch; Sr. Carlos Vila Navarro; Sr. Carlos de Lanzas Sánchez; Sra. Encarna González Cuevas; i Sr. Francisco Andreu Ruiz.  
Tots ells han acceptat els seus càrrecs, de caràcter gratuït.  
Sisè. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre compte al protectorat i previsió per al supòsit d'extinció de la fundació.  
Consideracions jurídiques  
Primera. La Constitució espanyola recull en el títol I, capítol II, secció II, article 34, el dret de fundació per a fins d'interès general.  
Segon. L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades aquells patrimonis autònoms destinats primordialment pels seus fundadors a l'educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
Tercer. La carta fundacional i els estatuts continguts en escriptura pública amb data 3 de setembre de 1993 reuneixen els requisits bàsics de l'article 1r del Reglament de 21 de juliol de 1972 i les prescripcions del articles 6è, 7è i 84 del text. Es per això que la Fundació Escola de Formació Vicent Redolat pot ser reconeguda d'interès públic i classificar-se com a de promoció, servei i/o finançament per l'objecte que persegueix segons l'article 7é dels estatuts.  
Quart. Per l'entitat i la dimensió de l'objecte fundacional és de suposar que les despeses d'administració superen el percentatge arreplegat en l'article 39.2, primer incís, del reglament assenyalat, és per això que procedeix autoritzar l'augment d'aquell percentatge fins al límit màxim previngut en aquest precepte in fine; i que pel mateix motiu i a causa dels avenços informàtics, així amb la necessària agilitat en la gestió comptable, no hi ha impediment per a dispensar a la fundació de dur el llibre major.  
Cinquè. L'expedient ha estat tramitat mitjançant el Servei de Fundacions de la Conselleria de Cultura, i aquesta és competent per a resoldre aquest expedient en virtut de les atribucions que té conferides pel Decret 113/1993, de 26 de juliol (DOGV número 2.080, de 2 d'agost de 1993).  
Vistos la Constitució vigent, el Reglament de les Fundacions Culturals Privades de 21 de juliol i d'altres disposicions d'aplicació legal i pertinent, resolc:  
Primer  
Reconèixer, classificar i inscriure com a fundació cultural privada de promoció, la Fundació Escola de Formació Vicent Redolat.  
Segon  
Aprovar els estatuts amb datà 3 de setembre de 1993, pels quals aquesta s'ha de regir.  
Tercer  
Aprovar el nomenament del primer patronat segons figura en l'escriptura de constitució, havent estat acceptats els càrrecs de caràcter gratuït, en la manera reglamentària.  
Contra aquesta resolució que esgota la via administrativa, podrà interposar-se recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació d'aquesta.  
Per a la interposició del mencionat recurs, és requisit imprescindible que, amb caràcter previ, el recurrent comunique a aquest òrgan la interposició d'aquest.  
Tot això de conformitat amb el que preveuen els articles 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de setembre de 1993.  
El Secretari General de la Conselleria de Cultura:  
Vicente Todolí Femenia.